דרור דיקר

דרור דיקר (נולד ב-2 במאי 1962) הוא רופא ישראלי, מומחה לרפואה פנימית, לטיפול בהשמנה מטעם האיגוד האירופאי ללימוד וחקר השמנה, משמש כמנהל המחלקה הפנימית ד' והמרכז הרב תחומי לעודף משקל בבית החולים השרון ומנהל מרכז בריאטי בית חולים הרצליה מדיקה סנטר. יו"ר החברה הישראלית לחקר וטיפול בהשמנת יתר, פרופסור קליני לרפואה פנימית, הפקולטה לרפואה, באוניברסיטת תל אביב. ניהל מחלקת קורונה מהראשונות בישראל ב-2020. בעבר שימש כיושב ראש האיגוד הישראלי לרפואה פנימית. וכנשיא הפדרציה האירופאית לרפואה פנימית מ-2021 ועד מרץ 2023. משיא משואה ביום העצמאות ה-73 למדינת ישראל. דיקר נולד וגדל בפתח תקווה. אביו, שמשון, היה מנהל בית החולים השרון במשך 12 שנים, אף שלא היה רופא, ואמו יהודית עבדה במקום כטכנאית אק"ג במכון הלב. כתלמיד תיכון בן 16 עבד בחופשות כסניטר. אחרי שנה החל לסייע לאחיות ואף לערוך אק"ג במיון. לאחר התיכון פנה לעתודה צבאית ללמוד רפואה, אך לא התקבל, ושירת בצבא ברבנות הצבאית. אחרי השחרור מהצבא, למד דיקר רפואה בפקולטה לרפואה בטכניון. עם נישואיו בגיל 26, ובמקביל ללימודיו בשנה החמישית, עבד גם בסופי שבוע כאח בבית החולים מאיר בכפר סבא. הוא החל את עבודתו כרופא בבית החולים שרון בפנימית ג', ב-1999 עבר לפנימית ד' כסגן מנהל מחלקה, ומ-2001 ועד היום משמש כמנהל המחלקה. דיקר פרופסור קליני לרפואה פנימית, הפקולטה לרפואה, באוניברסיטת תל אביב. יו"ר האיגוד לרפואה פנימית. הוא פרסם עשרות מאמרים ומחקרים בנושא השמנה, לחץ דם וסוכרת, ומשמש יו"ר החברה הישראלית לחקר וטיפול בהשמנת יתר, יו"ר משותף של כוח המשימה לטיפול בהשמנה, האיגוד האירופי לחקר וטיפול בהשמנה. לשעבר מזכיר הפורום למניעת מחלות לב וכלי דם. חבר ועד האיגוד להשמנה. ובעבר עורך האתר הרפואי E-MED. בשנת 2018 נבחר לנשיא הפדרציה האירופאית לרפואה פנימית נכנס לתפקיד באפריל 2021 וסיים את תפקידו במרץ 2023. עם התפרצות נגיף הקורונה בישראל במרץ 2020, היה אחד מראשי מחלקות הקורונה הראשונות שהוקמו בארץ, כאשר בית החולים השרון, היה הראשון בישראל, שהוסב כולו בגל הראשון לטיפול בחולים אלה. במרץ 2020, נפטרה אמו, ודיקר החליט שלא לשבת שבעה כמקובל, בחר שלא לעזוב את בית החולים, להישאר במחלקה ולעסוק בהצלת חיי מטופליו. במרץ 2022, במהלך הפלישה הרוסית לאוקראינה, נמנה דיקר בין רופאים ואחיות מבתי החולים השרון ובלינסון שיצאו בשליחות הסוכנות היהודית לסייע לפליטים אוקראינים שהגיעו לוורשה, פולין, ונזקקו לטיפול רפואי. בשנת 2021 נבחר להשיא משואה בטקס הדלקת המשואות ביום העצמאות ה-73 למדינת ישראל. דיקר נשוי לדניאלה העוסקת בשיווק נדל"ן, אב לשלושה ומתגורר בפתח תקווה. מרב לרנר חולים לא רווחיים, באתר שבתון, 15 בפברואר 2019 טל אריאל אמיר, המחלקה הסגורה, באתר ישראל היום, 19 במרץ 2020 מזל טלבי לוי מנהל מחלקת הקורונה בשרון בראיון מהלב: "החשש הגדול שלנו הוא מהתרחקות הציבור מאיתנו", באתר "מלאבס", 20 במרץ 2020 רוני לינדר, "ההבדל עצום": הרופא שיודע - זה היתרון המפתיע של ישראל על איטליה וספרד, באתר TheMarker‏, 27 במרץ 2020 שרית רוזנבלום, "אם לא ישקיעו במערכת, ייתכן שלא נשרוד עוד מגפה. צריך לפרוט את התודה מעבר להדלקת המשואה", באתר "ידיעות אחרונות", 2 באפריל 2021 מערכת דוקטורס אונלי, ד"ר דרור דיקר נבחר לנשיא הפדרציה האירופאית לרפואה פנימית, באתר דוקטורס אונלי Doctors Only שרית רוזנבלום, "אם לא ישקיעו במערכת, ייתכן שלא נשרוד עוד מגפה. צריך לפרוט את התודה מעבר להדלקת המשואה", באתר "ידיעות אחרונות", 2 באפריל 2021 אטילה שומפלבי, הרופא ישראלי שמטפל בפליטים בוורשה: "אנו מציגים את הפנים היפות של ישראל", באתר ynet, 13 במרץ 2022 משה כהן, ‏מנהל מחלקת קורונה ויו"ר ארגון סיוע לנפגעי פעולות איבה ידליקו משואה ביום העצמאות, באתר מעריב אונליין, 29 במרץ 2021